Sagunt recupera la gestió del servei de socorrisme i aprova diverses bases de selecció per a la formació de borses de treball
05 de febrer 2016

![Imagen 1](/media/xfwhxexq/99-c_sergio-morenoo.jpg)

​

La Junta de Govern Local ha aprovat avui diverses bases de selecció per a la formació de borses de treball temporal, en concret les corresponents a les categories professionals d'Administratiu, Socorristes de Platges, Subalterns, Treball Social, Educadors Socials, Operaris de Cementeris i Monitors Aquàtics.

  
El regidor delegat de Personal i Règim Interior, Sergio Moreno, ha explicat que **“Amb aquesta mesura, l'equip de govern vol normalitzar i actualitzar la totalitat de borses de treball de les diferents categories professionals, així com l'accés extraordinari de personal, quan siga necessari per a garantir la correcta prestació dels serveis públics municipals”.** Sergio Moreno ha afegit que **“l'Ajuntament de Sagunt ha recuperat la gestió del servei de socorrisme que ja no serà externalitzat, sinó que serà gestionat pel consistori”.**

Aquesta mesura obeeix en gran part, a la voluntat d'aquesta corporació a permetre l'accés a les mateixes de tots aquells ciutadans que puguen estar interessats i al fet que les borses de treball existents la durada del qual s'establia en 2 anys prorrogables, continuen la seua vigència tot i que provenen dels anys 2009, 2010 i 2011, sense que fins avui actual s'haguera procedit a la seua renovació. 

  
Amb l'establiment de borses de treball temporal es crea un mecanisme de selecció per a ocupar temporalment llocs de treball vacants o en substitució transitòria dels titulars, entre altres casos, o la seua contractació laboral, si escau, mitjançant procediments àgils, que respecten en tot case els principis d'igualtat, mèrit, capacitat i publicitat.  
Les borses de treball aprovades en el dia d'avui, es faran públiques per a coneixement general, mitjançant la seua inserció en la pàgina web institucional i el termini per a la presentació d'instàncies es farà efectiu a partir de l'endemà a la seua publicació en el Butlletí Oficial de la Província de València.

*   [](http://www.facebook.com/sharer.php?u=https://aytosagunto.es/va/actualitat/sagunt-recupera-la-gestio-del-servei-de-socorrisme-i-aprova-diverses-bases-de-seleccio-per-a-la-formacio-de-borses-de-treball/ "Facebook")
*   [](http://twitter.com/share?url=https://aytosagunto.es/va/actualitat/sagunt-recupera-la-gestio-del-servei-de-socorrisme-i-aprova-diverses-bases-de-seleccio-per-a-la-formacio-de-borses-de-treball/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-recupera-la-gestio-del-servei-de-socorrisme-i-aprova-diverses-bases-de-seleccio-per-a-la-formacio-de-borses-de-treball/ "Linked In")
*   [](mailto:?body=https://aytosagunto.es/va/actualitat/sagunt-recupera-la-gestio-del-servei-de-socorrisme-i-aprova-diverses-bases-de-seleccio-per-a-la-formacio-de-borses-de-treball/)